OpenLLM-France/wikimedia huggingface dataset:
# Escut de Mongòlia

L'escut de Mongòlia fou adoptat oficialment el 25 de març de 1992 arran de la caiguda del règim comunista.
Es tracta d'un emblema circular, més que no pas un escut heràldic, ple d'elements budistes. Està emmarcat pel tumen nasan, símbol de l'eternitat, que envolta una esfera d'atzur, que és el cel etern. A la part central, d'or, una combinació del Soyombo, emblema nacional mongol, i del Cavall del Vent, al·legoria de l'ànima humana, en al·lusió a la independència, la sobirania i l'espiritualitat de Mongòlia. Al capdamunt, un chandmani, representació de les Tres Joies del budisme, que segons la cultura popular mongola concedeix desitjos i simbolitza el passat, el present i el futur. Sota el dibuix central, una serralada de sinople que representa la Mare Terra, damunt la qual ressalta una roda del destí, o Bhavacakra. A la base de l'escut, un khadag, o mocador cerimonial.

## Escut de la República Popular (1924-1991)

El primer emblema estatal de la República Popular de Mongòlia, adoptat el 1924, fou simplement el símbol del Soyombo, al qual el 1939 se li van afegir unes fulles de nelumbo, arran de la victòria en la batalla de Khalkhin Gol, que va enfrontar les tropes mongoles i soviètiques contra les del Japó i el Manxukuo.
L'escut del 1940 presentava molts motius tradicionals, com un cavaller cavalcant per l'estepa, amb una muntanya i un sol naixent, i quatre caps de bestiar en representació de la ramaderia. L'únic símbol socialista era l'estrella roja al capdamunt. Fins al 1941, el nom oficial de l'estat (Bügd Nairamdakh Mongol Ard Uls, 'República Popular de Mongòlia'), apareixia escrit en l'alfabet tradicional mongol, però a partir d'aquella data se'n van escriure només les inicials en ciríl·lic (БНМАУ).
El 1960 ja es va adoptar més simbologia comunista, com la roda dentada al·lusiva als treballadors de la indústria i unes espigues de blat en representació de la pagesia. L'estrella roja del capdamunt va incorporar la versió socialista del símbol nacional del Soyombo. A la part de baix hi figurava la bandera estatal, també amb les inicials en ciríl·lic del nom oficial de la República.
* Escut utilitzat del 2 de desembre del 1924 al 14 de març del 1939
* Escut utilitzat del 15 de març del 1939 al 5 d'abril del 1940
* Escut utilitzat del 6 d'abril del 1940 al 31 d'octubre del 1941
* Escut utilitzat de l'1 de novembre del 1941 al 5 de març del 1960
* Escut utilitzat del 6 de març del 1960 al 21 de juny del 1991

## Vegeu també

* Escut de Sri Lanka, on també hi surt representada una roda budista
* Bandera de Mongòlia

## Enllaços externs

* Flags of the World – Article 12è de la Constitució de la República de Mongòlia, referent als símbols estatals (anglès)
# Jaume Marxuach i Flaquer

Jaume Marxuach i Flaquer (Barcelona, 1906 - Calella, 22 d'abril de 1966) fou un advocat, escriptor i erudit català.
Fill de Josep Marxuach i Solo metge de professió (+ 23 juliol 1907) i de Lluïsa Flaquer i Barraquer (+ 1964) queda orfe de pare de molt petit. Era una persona que sempre s'havia interessat per la història del poble. Ha estat considerat cronista oficial de la vila de Calella i investigador de la seva història, amb nombrosos estudis i publicacions relacionades. Va ser militant de la Lliga Catalana, va col·laborar amb la revista Recull de Blanes fins que el 1933 es va crear el prestigiós setmanari Cap-Aspre, una publicació que sempre va treballar a favor del catalanisme. Jaume Marxuach va deixar Calella el 1936, al començar la Guerra Civil espanyola. Va ser detingut a Barcelona. Tres anys més tard va tornar a Calella. Al setembre de 1946 va fundar el periòdic Estela, que es va publicar fins a l'any 2012. Al marge de tot això, Marxuach va fundar la secció excursionista de Calella, el cercle filatèlic i el Museu Arxiu Municipal. L'any 1940 va reprendre la tradició de fer l'aplec de la Sardana, que s'havia perdut durant la guerra.

## Obres recopilades

* Calella típica II : pàgines viscudes calellenques - Josep Andreu i Gay, Josep Esteve Bartrina i Vilaró, Jaume Marxuach i Flaquer; recopilació de Lluis Campeny i Coll.

## Referències

* ↑ «esquela de: Joseph Marxuach y Solo». La Veu de Catalunya : diari catalá d'avisos, noticias y anuncis: Any 17, Núm. 2967 Ed. Vespre, 27-07-1907, pàg. 3.
* ↑ Mir «Calella: Fallecimiento de don Jaime Marxuach Flaquer». La Vanguardia (Hemeroteca), 23-04-1966, pàg. 40 [Consulta: 31 juliol 2016].
* ↑ Amat i Teixidó, Jordi «Estudi de la repressió a Calella (1936-1938)». Estudis Maratonins, Núm. 23, 2006, pàg. 65-84. ISSN: 2385-4774 [Consulta: 31 juliol 2016].
# Dellwood (Missouri)

Dellwood és una població dels Estats Units a l'estat de Missouri. Segons el cens del 2000 tenia 5.255 habitants.

## Demografia

Segons el cens del 2000, Dellwood tenia 5.255 habitants, 1.906 habitatges, i 1.408 famílies. La densitat de població era de 1.969,9 habitants per km².
Dels 1.906 habitatges en un 40,3% hi vivien nens de menys de 18 anys, en un 44% hi vivien parelles casades, en un 24,4% dones solteres, i en un 26,1% no eren unitats familiars. En el 23,4% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,24.
Per edats la població es repartia de la següent manera: un 31,6% tenia menys de 18 anys, un 7,4% entre 18 i 24, un 31,6% entre 25 i 44, un 17,4% de 45 a 60 i un 12% 65 anys o més.
L'edat mediana era de 34 anys. Per cada 100 dones de 18 o més anys hi havia 80,7 homes.
La renda mediana per habitatge era de 43.210 $ i la renda mediana per família de 43.887 $. Els homes tenien una renda mediana de 33.581 $ mentre que les dones 24.836 $. La renda per capita de la població era de 16.856 $. Entorn del 2,3% de les famílies i el 3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dellwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Dellwood». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Primer ministre de Groenlàndia

El Primer Ministre de Groenlàndia (en groenlandès: Naalakkersuisut siulittaasuat; danès: Landsstyreformand) és el cap de govern de Groenlàndia, un país constituent del Regne de Dinamarca. Jonathan Motzfeldt es va convertir en el primer PM després de l'atorgament del govern autònom a Groenlàndia el 1979. El Primer Ministre en funcions és Múte Bourup Egede.

## Llistat de Primers Ministres de Groenlàndia

| No. | Foto | Nom | Mandat | Mandat | Mandat | Partit | Partit | Electe |
| No. | Foto | Nom | Inici | Final | Duració | Partit | Partit | Electe |
| 1 | | Jonathan Motzfeldt (1938–2010) | 1 de maig de 1979 | 18 de març de 1991 | 11 anys, 321 dies | | Siumut | 1979 1983 1984 1987 |
| 2 | | Lars-Emil Johansen (1946) | 18 de març de 1991 | 19 de setembre de 1997 | 6 anys, 185 dies | | Siumut | 1991 1995 |
| (1) | | Jonathan Motzfeldt (1938–2010) | 19 de setembre de 1997 | 14 de desembre de 2002 | 5 anys, 86 dies | | Siumut | 1999 |
| 3 | | Hans Enoksen (1956) | 14 de desembre de 2002 | 12 de Juny de 2009 | 6 anys, 180 dies | | Siumut | 2002 2005 |
| 4 | | Kuupik Kleist (1958) | 12 de Juny de 2009 | 5 d'abril de 2013 | 3 anys, 297 dies | | Inuit Ataqatigiit | 2009 |
| 5 | | Aleqa Hammond (1965) | 5 d'abril de 2013 | 30 de setembre de 2014 | 1 any, 178 dies | | Siumut | 2013 |
| 6 | | Kim Kielsen (1966) | 30 de setembre de 2014 | 23 d'abril de 2021 | 6 anys, 205 dies | | Siumut | 2014 2018 |
| 7 | | Múte Bourup Egede (1987) | 23 d'abril de 2021 | En el càrrec | 3 anys, 328 dies | | Inuit Ataqatigiit | 2021 |

## Referències

* ↑ Press, The Associated «J. Motzfeldt, Ex-Premier Hailed as a Pillar of Greenland, Dies at 72» (en anglès). The New York Times, 30-10-2010. ISSN: 0362-4331.
* ↑ «Múte Egede er ny formand for Naalakkersuisut» (en danès). [Consulta: 15 gener 2025].

## Bibliografia

* Nuttall, Mark. Encyclopedia of the Arctic (en anglès). Taylor & Francis, 2005. ISBN 978-1-136-78680-8.
# Ellsinore

Ellsinore és una població dels Estats Units a l'estat de Missouri. Segons el cens del 2000 tenia 363 habitants.

## Demografia

Segons el cens del 2000, Ellsinore tenia 363 habitants, 162 habitatges, i 99 famílies. La densitat de població era de 318,5 habitants per km².
Dels 162 habitatges en un 25,3% hi vivien nens de menys de 18 anys, en un 47,5% hi vivien parelles casades, en un 10,5% dones solteres, i en un 38,3% no eren unitats familiars. En el 36,4% dels habitatges hi vivien persones soles el 25,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,85.
Per edats la població es repartia de la següent manera: un 22,6% tenia menys de 18 anys, un 9,1% entre 18 i 24, un 21,2% entre 25 i 44, un 20,4% de 45 a 60 i un 26,7% 65 anys o més.
L'edat mediana era de 43 anys. Per cada 100 dones de 18 o més anys hi havia 75,6 homes.
La renda mediana per habitatge era de 17.143 $ i la renda mediana per família de 27.188 $. Els homes tenien una renda mediana de 26.125 $ mentre que les dones 16.250 $. La renda per capita de la població era d'11.444 $. Entorn del 10,6% de les famílies i el 19,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ellsinore». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Ellsinore». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Greencastle (Missouri)

Greencastle és una població dels Estats Units a l'estat de Missouri. Segons el cens del 2000 tenia 308 habitants.

## Demografia

Segons el cens del 2000, Greencastle tenia 308 habitants, 133 habitatges, i 75 famílies. La densitat de població era de 258,5 habitants per km².
Dels 133 habitatges en un 28,6% hi vivien nens de menys de 18 anys, en un 47,4% hi vivien parelles casades, en un 6% dones solteres, i en un 42,9% no eren unitats familiars. En el 40,6% dels habitatges hi vivien persones soles el 18,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 3,17.
Per edats la població es repartia de la següent manera: un 28,9% tenia menys de 18 anys, un 4,9% entre 18 i 24, un 26% entre 25 i 44, un 24,7% de 45 a 60 i un 15,6% 65 anys o més.
L'edat mediana era de 37 anys. Per cada 100 dones de 18 o més anys hi havia 90,4 homes.
La renda mediana per habitatge era de 17.500 $ i la renda mediana per família de 23.438 $. Els homes tenien una renda mediana de 21.042 $ mentre que les dones 18.625 $. La renda per capita de la població era de 10.369 $. Entorn del 19,5% de les famílies i el 27,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Greencastle». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Greencastle». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# High Ridge

High Ridge és una concentració de població designada pel cens dels Estats Units a l'estat de Missouri. Segons l'estimació del juliol de 2007 tenia 4.598 habitants.

## Demografia

Segons el cens del 2000, High Ridge tenia 4.236 habitants, 1.556 habitatges, i 1.145 famílies. La densitat de població era de 409,9 habitants per km².
Dels 1.556 habitatges en un 37,7% hi vivien nens de menys de 18 anys, en un 57,7% hi vivien parelles casades, en un 11,4% dones solteres, i en un 26,4% no eren unitats familiars. En el 20,8% dels habitatges hi vivien persones soles el 5,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,13.
Per edats la població es repartia de la següent manera: un 27,5% tenia menys de 18 anys, un 9,1% entre 18 i 24, un 33,3% entre 25 i 44, un 22,1% de 45 a 60 i un 8% 65 anys o més.
L'edat mediana era de 35 anys. Per cada 100 dones de 18 o més anys hi havia 96,7 homes.
La renda mediana per habitatge era de 46.742 $ i la renda mediana per família de 50.125 $. Els homes tenien una renda mediana de 36.053 $ mentre que les dones 27.394 $. La renda per capita de la població era de 17.959 $. Entorn del 4,7% de les famílies i el 5,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- High Ridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 23 agost 2010].
* ↑ «Geographic Comparison Table- High Ridge». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Lenin a l'octubre

Lenin a l'octubre (en rus: Ленин в Октябре, Lenin v oktiabre) és una pel·lícula dramàtica biogràfica soviètica de 1937 dirigida per Mikhaïl Romm i Dmitri Vassíliev i protagonitzada per Borís Sxukin, Nikolai Okhlópkov i Vassili Vanin.
Realitzat com a obra de propaganda del Realisme socialista pel Comitè Estatal de Cinematografia de l'URSS (Goskino) a l'estudi Mosfilm, retrata les activitats de Lenin a l'època de la Revolució d'Octubre. Concretament, explica el seu retorn a Moscou per a una assemblea providencial del Comitè central sobre la revolta, en la qual esclareix les cabòries dels companys de partit i fa front a diversos intents d'assassinat. Totes les escenes de Stalin van ser eliminades a la reedició de 1958. La pel·lícula compta amb una seqüela publicada el 1939 que porta per títol Lenin v 1918 godu. La pel·lícula es va subtitular al català.

## Repartiment

Els principals intèrprets de la pel·lícula van ser:
* Borís Sxukin com a Lenin
* Nikolai Okhlópkov com a Vassili, bolxevic i guardaespatlles de Lenin
* Vassili Vanin com a Matveiev, bolxevic
* Vladímir Pokrovski com a Féliks Dzerjinski
* Nikolai Arski com a Blinov, treballador
* Ielena Xàtrova com a Anna Mikhàilovna
* Klàvdia Korobova com a Nataixa, l'esposa de Vassili
* Nikolai Svobodin com a Valerian Rutkovski, el socialrevolucionari
* Viktor Ganxin com a Júkov, el menxevic
* Vladímir Vladislavski com a Karnaukhov
* Aleksandr Kovalevski com a Aleksandr Kérenski
* Nikolai Sokolov com a Mikhaïl Rodzianko
* Nikolai Txapliguin com a Kirilin
* Ivan Lagutin com a Filimonov
* Semion Goldxtab com a Ióssif Stalin (a la primera versió de la pel·lícula)
* Serguei Tsenin com a Pàvel Maliàntovitx (sense acreditar)
* Anatoli Papànov com a treballador (sense acreditar)

## Producció

Stalin volia una pel·lícula que mostrés la Revolució d'Octubre i els homes responsables d'ella, just a temps per al seu vintè aniversari. Tan aviat com l'escenari d'Aleksei Kàpler va ser aprovat per les màximes autoritats, Lenin a l'octubre es va posar en producció el 10 d'agost, ja a finals d'any. L'únic director disponible era Mikhaïl Romm. Lenin a l'octubre estava preparat per alliberar-se el 7 de novembre, només tres mesos després que comencés el tiroteig.

## Referències

* ↑ Rollberg, Peter. Historical Dictionary of Russian and Soviet Cinema (en anglès). Scarecrow Press, 2008, p. 499.
* ↑ «Lenin en Octubre (película 1937)» (en castellà). LaVanguardia.com. [Consulta: 8 octubre 2022].
* 1 2 «Lenin a l'octubre». Base de dades del cinema en català. Gencat.cat. [Consulta: 8 octubre 2022].
* ↑ «Reparto de Lenin en Octubre (película 1937)» (en castellà). LaVanguardia.com. [Consulta: 8 octubre 2022].
* ↑ Leyda, Jay. Kino: A History of the Russian and Soviet Film (en anglès). Allen & Unwin, 1960.
# Hampstead (Nou Hampshire)

Hampstead és una població dels Estats Units a l'estat de Nou Hampshire. Segons el cens del 2007 tenia 8.919 habitants.

## Demografia

Segons el cens del 2000, Hampstead tenia 8.297 habitants, 3.044 habitatges, i 2.279 famílies. La densitat de població era de 240,5 habitants per km².
Dels 3.044 habitatges en un 41,1% hi vivien nens de menys de 18 anys, en un 66,2% hi vivien parelles casades, en un 6% dones solteres, i en un 25,1% no eren unitats familiars. En el 20,7% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,19.
Per edats la població es repartia de la següent manera: un 28,9% tenia menys de 18 anys, un 5,1% entre 18 i 24, un 31% entre 25 i 44, un 25,6% de 45 a 60 i un 9,3% 65 anys o més.
L'edat mediana era de 38 anys. Per cada 100 dones de 18 o més anys hi havia 95,7 homes.
La renda mediana per habitatge era de 68.533$ i la renda mediana per família de 79.114$. Els homes tenien una renda mediana de 56.625$ mentre que les dones 31.449$. La renda per capita de la població era de 29.195$. Entorn del 2,4% de les famílies i el 3,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hampstead». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Hampstead». American Fact Finder. Oficina del Cens dels Estats Units, 12-01-2010.
# Sacaromicets

Els sacaromicets (Saccharomycetes) constitueixen una classe de fongs coneguda igualment sota el nom d'Hemiascomycetes (antic nom). La majoria són microscòpics i moltes espècies són unicel·lulars.
Es reprodueixen asexualment per gemmació.
Els hemiascomicets més coneguts són els llevats, especialment els de la indústria de la panificació o de la cerveseria: Saccharomyces cerevisiae, la qual metabolitza la glucosa obtinguda del seu ambient a etanol i diòxid de carboni.
Altres llevats exerceixen un paper important en l'elaboració del vi (fermentació alcohòlica).

## Referències

* ↑ Eriksson, O.E. & K. Winka «Supraordinal taxa of Ascomycota». Myconet, 1, 1997, pàg. 1–16.
# Quebec Solidari

Quebec Solidari (en francès, Québec solidaire) és un partit polític d'esquerres i independentista del Quebec. Fou fundat el 4 de febrer de 2006 a Mont-real. Va ser el producte de la fusió de la Union des forces progressistes (Unió de les Forces Progressistes, UFP) i Option citoyenne (Opció Ciutadana).
A les eleccions de 2007 no va obtenir representació. En canvi, en les eleccions de 2008 va obtenir un diputat a l'Assemblea Nacional del Quebec, Amir Khadir, triat a la circumscripció mont-realesa de Mercier.
A les eleccions de 2012, el partit va passar de no arribar a 4% a obtenir el 6,03% dels vots i va aconseguir que l'altra cap del partit, Françoise David, fos elegida per la circumscripció de Gouin, també a Mont-real.
A les eleccions de 2014, Quebec Solidari va obtenir 7,63% dels vots. A més d'Amir Khadir (Mercier) i Françoise David (Gouin), Manon Massé fos elegida per la circumscripció de Sainte-Marie–Saint-Jacques, també a Mont-real.
El 2 de desembre de 2017 els membres van donar el vist-i-plau d'unir-se amb el partit de centre-esquerra sobiranista Opció nacional. Els membres d'ON també li van donar el vist-i-plau, el qual els deixava amb l'estatus de "col·lectiu" dins de Quebec Solidari, el 10 de desembre d'eixe any.

## Referències

* ↑ «Quebec Solidari». ésAdir. [Consulta: 15 març 2025].
* ↑ Dickinson, John A.; Young, Brian. A Short History of Quebec. McGill-Queen's Press – MQUP, 2008, p. 367. ISBN 978-0-7735-3439-1.
* ↑ Dufour, Pascale; Traisnel, Christophe. «Nationalism and Protest: the Sovereignty Movement in Quebec». A: Miriam Smith. Group Politics and Social Movements in Canada: Second Edition. University of Toronto Press, 2014, p. 262. ISBN 978-1-4426-0695-1.
* ↑ Graefe, Peter. «Quebec Nationalism and Quebec Politics». A: Bryan M. Evans. Transforming Provincial Politics: The Political Economy of Canada's Provinces and Territories in the Neoliberal Era. University of Toronto Press, 2015, p. 155. ISBN 978-1-4426-1179-5.
* ↑ Drainville, 2011, p. 192.
* ↑ «Quebec solidaire votes to merge with Option nationale ahead of 2018 election». CTV News, 02-12-2017 [Consulta: 11 febrer 2018].
* ↑ «Option Nationale members vote in favour of merger with Quebec Solidaire». CTV News, 10-12-2017 [Consulta: 11 febrer 2018].

## Bibliografia

* Drainville, André C. «La gauche québécoise dans le monde depuis les rébellions jusqu’à Québec solidaire : esquisse d'une interprétation». Globe: Revue internationale d'études québécoises, 14, 1, 2011, pàg. 175. DOI: 10.7202/1005992ar.

## Vegeu també

* Catherine Dorion
* Ruba Ghazal

## Enllaços externs

* Quebec Solidari - Lloc web oficial (francès)
# Chinchorroïta

La chinchorroïta és un mineral de la classe dels fosfats. Rep el nom pels chinchorro, els habitants de la regió costanera del nord de Xile i del sud del Perú entre l'any 9.000 fins i el 3.500 aC, a on es troba la localitat tipus.

## Característiques

La chinchorroïta és un arsenat de fórmula química Na₂Mg₅(As₂O₇)₂(AsO₃OH)₂(H₂O)₁₀. Va ser aprovada com a espècie vàlida per l'Associació Mineralògica Internacional l'any 2018, sent publicada per primera vegada el 2019. Cristal·litza en el sistema triclínic. La seva duresa a l'escala de Mohs és 2,5.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb el número de catàleg: 67257.

## Formació i jaciments

Va ser descoberta a la mina Torrecillas, a Salar Grande, dins la província d'Iquique (Tarapacá, Xile). Aquesta petita mina d'arsènic és l'únic indret de tot el planeta on ha estat descrita aquesta espècie mineral.

## Referències

* ↑ «Chinchorroite» (en anglès). Mindat. [Consulta: 7 juliol 2021].
* ↑ «Torrecillas mine, Salar Grande, Iquique Province, Tarapacá, Chile» (en anglès). Mindat. [Consulta: 7 juliol 2021].
# Fitosaures

Els fitosaures (Phytosauria) són un grup d'arcosaures predadors semi-aquàtics extints que van prosperar durant el Triàsic superior. Foren completament aniquilats per l'extinció del Triàsic-Juràssic.

## Referències

* ↑ Cockell, Charles; Koeberl, Christian; Gilmour, Iain. Biological Processes Associated with Impact Events (en anglès). Springer Science & Business Media, 2006, p. 249. ISBN 3540257365.

## Enllaços externs

* Phytosauria - Palaeos Arxivat 2005-04-09 a Wayback Machine. (anglès)